Príloha 2/SWOT

1. **Všeobecná charakteristika územia**

Na základe Vykonávacieho rozhodnutia Komisie z 18. februára 2014 č. 2014/99/EÚ do Zoznamu menej rozvinutých regiónov v rámci SR boli zaradené podľa Čl. 1 v Prílohe I uvedeného Vykonávacieho rozhodnutia: **Západné, Stredné a Východné Slovensko** a podľa Čl. 3 v Prílohe III aj **Bratislavský kraj** (okrem hlavného mesta SR Bratislavy). Slovensko je oprávneným členským štátom na financovanie z Kohézneho fondu podľa článku 4 (Príloha IV). V programovacom období 2014-2020 bude podpora rozvoja vidieka, vidieckych oblastí v SR v súlade s Vykonávacím rozhodnutím Komisie č. 2014/99/EÚ a tiež s Článkom 50 Nariadenia Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005.

Klasifikáciu menej rozvinutých regiónov v SR na úrovni NUTS 2 podľa hustoty obyvateľov v týchto regiónoch uvádza nasledovná tabuľka. Podľa Eurostatu je najviac obyvateľov na km2 v Bratislavskom kraji (296,9 obyv./km2 v r. 2012) a najmenej na Strednom Slovensku (83 obyv./km2 v r. 2012). V r.2012 počet obyvateľov na km2 predstavoval 122,8 na Západnom a 101,8 na Strednom Slovensku.

**Hustota obyvateľov podľa regiónov NUTS 2 v Slovenskej republike v rokoch 2010 – 2012**

*(počet obyvateľov na km2)*

|  |  |  |  |
| --- | --- | --- | --- |
| **Región** | **Počet obyvateľov na km2 v uvedených rokoch:** | | |
| **2010** | **2011** | **2012** |
| **Bratislavský kraj** | 291.8 | 293.9 | 296.9 |
| **Západné Slovensko** | 122.8 | 122.7 | 122.6 |
| **Stredné Slovensko** | 83 | 83 | 83 |
| **Východné Slovensko** | 101.8 | 102.1 | 102.4 |

*Zdroj: Eurostat*

1. **Používanie internetu, počítačová gramotnosť**

V rámci **Operačného programu Integrovaná infraštruktúra 2014 - 2020** (Bratislava: MDVRR SR, MF SR, marec 2014; skrátene „OPII“), širokopásmový internet je riešený v prioritnej osi 7 (PO7) Informačná spoločnosť, Investičná priorita 2a) Rozšírenie širokopásmového pripojenia a zavádzanie vysokorýchlostných sietí a podpora zavádzania nastupujúcich technológií a sietí pre digitálne hospodárstvo. OPII podporí realizáciu budovania širokopásmového pripojenia a zavádzanie sietí nových generácií. Pri riešení bielych miest širokopásmovým internetom o minimálnej rýchlosti 30 Mbit/s sa zameria na výstavbu národných regionálnych sietí a budovanie prístupových sietí prostredníctvom dopytových projektov v oblastiach zlyhania trhu. OPII tiež zabezpečí príslušné analytické práce a koordináciu výstavby sietí.

V rámci tejto investičnej priority 2a) budú investície z verejných zdrojov smerované na implementáciu nasledujúcich aktivít (podľa „Systému vzájomnej koordinácie medzi Operačným programom Integrovaná infraštruktúra (2014 – 2020) a Programom rozvoja vidieka SR 2014 – 2020“):

* Výstavba národných regionálnych sietí na báze optických káblov do spádových oblastí v rámci bielych a šedých miest, ktoré zabezpečia prepojenie rozvinutej chrbticovej siete s lokálnymi prístupovými sieťami;
* Výstavba národných regionálnych sietí založených na rádioreleových spojoch;
* Zabezpečenie analytických prác;
* Koordinácia výstavby sietí;
* **Budovanie prístupových sietí s technologickou neutralitou v oblastiach zlyhania trhu (oblasti, ktoré pre poskytovateľov širokopásmových služieb nie sú dostatočne ekonomicky zaujímavé ani po vybudovaní regionálnej siete štátom) prostredníctvom dopytových projektov a návratných finančných nástrojov.**

Komplementárne k aktivitám OPII PO7 v súvislosti so zavádzaním širokopásmového internetu budú realizované aj aktivity PRV SR 2014 – 2020. **PRV SR 2014 – 2020 bude realizovať dopytové projekty pre budovanie prístupových sietí v jednotlivých obciach (do 500 obyvateľov), ktoré spadajú do bielych miest.** Aktivity v rámci tohto opatrenia PRV SR 2014 - 2020 komplementárne doplnia operácie v rámci PO7 OPII a prispejú tak k cieľu 100% pokrytia širokopásmovým internetom.

Samotné budovanie pevnej širokopásmovej infraštruktúry, bude realizované v rámci programového obdobia 2014 – 2020.

Keďže zoznam bielych miest v SR (z r. 2011) už nie je aktuálny, od 01.01. 2013 prebieha a v súčasnosti sa dokončuje **mapovanie klastrov „bielych miest“** a príprava podkladov pre aktualizáciu Analýzy pre implementáciu národných projektov. Tento projekt „Zabezpečenie projektovo inžinierskej dokumentácie k projektu vybudovania základnej širokopásmovej infraštruktúry dotovanej z verejných zdrojov v „bielych miestach“ Slovenska“ sa realizuje v rámci  PO3 zo súčasného Operačného programu Informatizácia spoločnosti na podporu rozvoja tzv. bielych miest (oblasti, kde nie sú dostupné širokopásmové služby) prostredníctvom Národnej agentúry pre sieťové a elektronické služby (NASES) (- prijímateľ NFP). Pre ďalšiu informatizáciu spoločnosti SR je dôležité aj zlepšovanie prístupnosti obcí k širokopásmovému internetu, čím sa zlepší tiež prístupnosť občanov SR k službám eGovernmentu.

1. **Výskum a inovácie**

**Stratégia výskumu a inovácií pre inteligentnú špecializáciu SR** (RIS3) (schválená na rokovaní vlády SR dňa 13. 11. 2013 uznesením č. 665/2013)[[1]](#footnote-1) je základný rámcový strategický dokument pre podporu výskumu a inovácií v programovacom období 2014 – 2020. Tiež je kľúčovým dokumentom, zameraným na udržateľný hospodársky rast a zvýšenie zamestnanosti na Slovensku prostredníctvom cielenej podpory výskumu a inovácií a dosiahnutia kritickej masy v jednotlivých strategických prioritách so zohľadnením regionálnych špecifík ( <http://www.economy.gov.sk/> ). Jej úlohou je definovanie vízie, cieľov a opatrení s ohľadom na princípy inteligentného, udržateľného a inkluzívneho rastu pre posilnenie konkurenčnej schopnosti SR. RIS3 je základom pre tvorbu operačných programov.

V rámci **inovačných politík** je PRV SR doplnkovým programom k nosným európskym (HORIZON 2020 a COSME) a národným programom (operačný program Výskum a inovácie). OP Výskum a inovácie bude zameraný najmä na podporu infraštruktúry výskumu, vývoja a inovácií a podporu transferu technológií. Vedecko-výskumná a inovačná infraštruktúra by mala slúžiť ako základňa aj pre prenos poznatkov, technológií a inovácií v rámci pôdohospodárstva a rozvoja vidieka. Inovácie v poľnohospodárstve sú horizontálnou prioritou politiky rozvoja vidieka č. 1. Inovácie by mali viesť k dosiahnutiu ďalších priorít a oblastí zamerania. Inovácie by mali pomôcť dosiahnuť napríklad zvýšenie produktivity výrobných faktorov a pridanej hodnoty vo prvovýrobe a spracovaní, lepšiu integráciu výrobcov do potravinového reťazca, zlepšenie hospodárenia s pôdou, zvýšenie účinnosti zdrojov, obnovenie a zachovanie biodiverzity a ekosystémov.

**PRV SR 2014 – 2020** bude stavať na existujúcej výskumnej infraštruktúre a formou spolupráce bude vytvárať prostredie na podporu inovácií, prenos poznatkov do praxe, transfer technológií, na podporu inkubátorov, start-up a spin off firiem a tvorbu a rozvoj klastrov vrátane pilotných inovačných aktivít. Tieto aktivity budú úzko prepojené na spoločenské výzvy EÚ a Dunajského regiónu v oblasti pôdohospodárstvo a rozvoj vidieka najmä prostredníctvom **Európskeho inovačného partnerstva (EIP).** EIP by malo slúžiť ako „spojka“ medzi podnikateľskou sférou (farmári, potravinári, lesníci, MSP), vedou, poradenstvom a ostatnými partnermi v regióne a zároveň ako „spojka“ na prepojenie zoskupení s podobnými cieľmi v rámci Európy. EIP je prostriedkom na otvorenie diskusií medzi podnikateľmi a vedecko-výskumnými kapacitami na jednej strane o ponuke výskumných organizácií pre prax a na druhej strane o reálnych potrebách malých a stredných podnikateľov.

**Inovácie** sú jednou z podmienok zlepšenia konkurencieschopnosti Európy. V rámci pôdohospodárstva a rozvoja vidieka sa týkajú všetkých priorít PRV 2014 – 2020. V rámci priority 2 sa bude klásť dôraz najmä na inovácie smerujúce k inovatívnym technológiám a opatreniam zabezpečujúcich efektívnejšie využívanie pôdy. V rámci priority 3 sa inovácie týkajú najmä vývoja trhových noviniek (produktov) v oblasti potravín vrátane inovatívnych systémov zabezpečovania kvality (technológií a postupov). V oblasti priority 4 a 5 sa predpokladá postupné zavádzanie systémových inovácií v oblasti ochrany ekosystémov a zlepšenia stavu biodiverzity. Technologické a systémové inovácie vytvárajú priestor pre ich aplikovanie aj v rámci lesného hospodárstva zamerané okrem efektívneho hospodárenia v lese a zadržiavanie vody v krajine aj na znižovanie dopadov klimatických zmien. Priorita 6 otvára priestor pre inovácie v rámci integrovaných projektov regionálneho charakteru v oblastiach regionálnych zdravých potravín, efektívneho využívania prírodných zdrojov, malého a stredného podnikania prípadne sociálnych inovácií v rámci aktívneho starnutia. Novým prvkom podnecujúcim inovácie je spolupráca. Spolupráca horizontálna (na úrovni podnikov), vertikálna (prvovýrobca-spracovateľ-obchod) alebo vedomostná (MSP-výskum-poradenstvo) bude vytvárať podmienky na inovatívne myšlienky a ich realizáciu. Cieľom je motivovať viac podnikov k inováciám, resp. vytvárať adekvátne predpoklady na dosiahnutie tohto cieľa.

### **Životné podmienky zvierat**

V**PRV SR 2007-2013** sa podpora životných podmienok zvierat realizovala prostredníctvom Opatrenia životné podmienky zvierat (215) a jeho príslušných podopatrení. Nasledujúca tabuľka uvádza kumulatívny prehľad platieb op. 215 PRV SR 2007-2013 podľa druhov hospodárskych zvierat ku koncu r. 2013.

**Kumulatívny prehľad platieb op. 215 PRV SR 2007-2013 podľa druhov hospodárskych zvierat ku koncu r. 2013**

|  |  |  |  |
| --- | --- | --- | --- |
| **Druh hospodárskych zvierat** | **Počet schválených žiadostí** | **Počet podporovaných poľn. podnikov** | **Počet zmlúv** |
| Teľatá (smernica 91/629/EHS) |  |  |  |
| Hovädzí dobytok iný ako teľatá | 241 | 199 | 208 |
| Ošípané (smernica 91/630/EHS) | 52 | 50 | 93 |
| Hydina / Vajcia | 37 | 31 | 32 |
| Iné zvieratá chované na poľn. účely (smernica 98/58/ES) | 123 | 124 | 155 |
| **Spolu** | 453 | 404 | 488 |

*Zdroj: PPA*

Z priebehu implementácie opatrenia 215 vyplýva kumulatívne plnenie cieľových hodnôt ukazovateľa počet podporených poľnohospodárskych subjektov na 71,8 % (402 podnikov z cieleného počtu 560).

V rámci 4. modifikácie súčasného PRV bolo schválené zníženie  cieľových hodnôt ukazovateľov  na počet subjektov 360 a počet záväzkov 470. Je to spôsobené tým, že 129 subjektov nepožiadalo o prvú platbu, čím z opatrenia vystúpili. 36 mil. €, ktoré v rámci opatrenia už nemožno vyčerpať do AEP na vyfinancovanie rokov 2014 a 2015.

Poučenie zo implementácie **PRV SR 2007-2013** bude premietnuté do nastavenia podmienok opatrenia v novom **PRV SR 2014-2020** má ťažiskovo smerovať **k podpore výkrmu určených kategórií HZ a hydiny** a nepokračovať s podopatreniami, o ktoré nebol prejavený záujem (napr. zlepšenie prirodzeného materského správania dojníc a pod.).

Úspešnosť opatrenia bude vo veľkej miere závisieť od objektívne a dostatočne presne kalkulovanej výšky kompenzácie, ktorá by mala predstavovať dostatočnú motiváciu pre chovateľov, resp. prvovýrobcov ktorí sa doposiaľ nevenujú chovu HZ. Pozitívnym zistením je rastúci trend záujmu spotrebiteľov o mäso a mäsové výrobky z chovov AW, teda zo zvierat s menšou hladinou stresových hormónov a celkovo lepším zdravotným stavom.

**V PRV SR 2014 – 2020 podpora pohody zvierat (animal welfare - AW)** sa v kontexte strategickej priority rezortu **podporiť oživenie a rozvoj domácej živočíšnej výroby** radí medzi významné nástroje viazanej podpory a spoločne s podporou v rámci čl.18 nariadenia (investície do ŽV) sa očakáva jej vhodný synergický účinok na zvýšenú motiváciu prvovýrobcov venovať sa chovu hospodárskych zvierat.

Podpora bude zameraná na zabezpečenie nadštandarných podmienok pre chov hospodárskych zvierat (hydina, ošípané, HD - dojnice). Dodržiavaním špecifických podmienok v rámci chovoch hospodárskych zvierat (HZ) sa prostredníctvom zlepšenej pohody, starostlivosti o zvieratá očakáva zníženie stresov a zlepšenie životných podmienok zvierat. Výška platby bude vypočítaná ako kompenzácia za vytvorenie a poskytovanie nadštandardných podmienok chovu HZ.

Zároveň je však potrebné, osobitne v súvislosťou s ekonomickou krízou, rešpektovať aj ekonomické hľadisko chovu HZ a snažiť sa v súlade s pravidlami trhu udržať prijateľné parametre efektivity chovu. Pri stanovení výšky podpory pre jednotlivé kategórie HZ bude zohľadnená úroveň požiadaviek beseline legislatívy a rozsah akým sa premietne požadovaný nadštandard do praxe chovateľov HZ .  Podpora bude v porovnaní s predchádzajúcim obdobím realizovaná na ročnej báze (zrušenie 5- ročných záväzkov).

Z vyššie uvedených zistení vyplýva, že je aj **naďalej potrebné motivovať chovateľov k dodržiavaniu dobrých životných podmienok zvierat aj cestou poskytovania kompenzácií nákladov** prostredníctvom PRV v ďalšom období 2014 – 2020.

**Ďalšie o dôvodnenia pre zachovanie platieb za nadštandardné zabezpečovanie dobrých životných podmienok zvierat v slovenských chovoch hospodárskych zvierat v rámci PRV 2014 - 2020:**

|  |
| --- |
| * **problematika dobrých životných podmienok zvierat sa stáva aj na Slovensku vecou verejného záujmu**, zvyšuje sa tlak mimovládnych organizácií a médií  na legislatívne riešenie tejto problematiky a na sankcionovanie porušení zákona chovateľmi; **zvyšuje sa skupina spotrebiteľov, ktorí sa zaujímajú o nákup výrobkov** s osobitnými kvalitami a vlastnosťami vrátane znakov dobrých životných podmienok zvierat; * **zvýšenie kvality domácich potravín živočíšneho pôvodu**, napr. bravčového hovädzieho a hydinového mäsa skvalitnením životných podmienok pre zvieratá; * **zvyšovanie atraktívnosti fariem pre verejnosť** a tým zlepšovanie ich pozície najmä v prípade predaja z dvora a agroturistických aktivít; * poskytovaním kompenzačných **platieb eliminovanie nepriaznivého prístupu chovateľov k parametrom dobrých životných podmienok zvierat v zmysle ekonomickej záťaže** a tým zníženej konkurencieschopnosti voči tretím krajinám ale aj ostatným členským štátom; * nadštandardný prístup k životným podmienkam zvierat si vyžaduje zvýšené investície do chovov, čím sa podporuje žiaduca modernizácia chovov a tým **stimulácia trhu s poľnohospodárskymi stavbami a technológiami;** * nadštandardný prístup k životným podmienkam zvierat si vyžaduje **zvýšené nároky  na pracovné sily** (najmä pri individuálnej manipulácii so zvieratami alebo pri znížení zaťaženia podlahovej plochy ustajňovacích priestorov), čo **podporuje celoročnú zamestnanosť najmä vidieckeho obyvateľstva;** * motivácia chovateľov k nadštandardnému prístupu k životným podmienkam zvierat má **edukačný význam** (dodržiavanie nadštandardu si vyžaduje ovládanie minimálnych - štandardných požiadaviek, ide o **zlepšenie vzťahu a celkového postoja chovateľa ku zvieratám ako k cítiacim bytostiam**); * **zvyšovanie kvalifikácie zamestnancov** v poľnohospodárstve v oblasti dobrých životných podmienok zvierat. |

1. **Územia s extenzívnym poľnohospodárstvom**

Úroveň dielčích ukazovateľov sa pri **územiach s extenzívnym poľnohospodárstvom** v SR diametrálne odlišuje z toho dôvodu, že rastlinnú výrobu významne ovplyvňuje vývoj klimatických podmienok na Slovensku a v Európe, ktoré sa následne premietajú vo výške úrod obilnín. Tento vplyv nevylúčili ani 3-ročné priemery. To sa prejavilo v medziročných rozdieloch, keď v rokoch 2008, 2009 a 2013 je vykazovaný podiel výmery pre extenzívne pestovanie plodín o polovicu nižší ako v r. 2007 a v rokoch 2010 – 2012.

Podľa údajov ŠÚ SR výmera pôdy pre extenzívne spásanie dosiahla v r. 2013 na Slovensku 71,2% z celkovej využitej p.p. Medziročne došlo v r. 2009 k zvýšeniu podielu pôdy pre extenzívny chov zvierat o 7% a to vplyvom znižovania počtu zvierat a súčasného zvyšovania výmery krmovín. Od r. 2009 už nedochádzalo k takému razantnému úbytku zvierat, dokonca v r. 2012 sa počet zvierat medziročne zvýšil. Pokračovalo však zvyšovanie výmer krmovín a teda aj k rastu podielu pôdy s extenzívnym hospodárením v živočíšnej výrobe. Trend zvyšovania výmer krmovín sa zastavil v r. 2012, čo sa prejavilo aj v miernom znížení podielu pôdy pre extenzívne spásanie.

**Tab. Územia s extenzívnym poľnohospodárstvom v SR v rokoch 2007 – 2013**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Územia s extenzívnym poľnohospodárstvom/ Areas of extensive agriculture** | **Merná jedn.** | **2007** | **2008** | **2009** | **2010** | **2011** | **2012** | **2013** |
| **% výmery poľnohospodárskej pôdy pre extenzívne plodiny na ornej pôde / % UAA for extensive arable crops** | % | 18,02% | 11,80% | 10,76% | 21,94% | 22,59% | 19,73% | 11,14% |
| **% výmery poľnohospodárskej pôdy pre extenzívne spásanie / % UAA for extensive grasing** | % | 63,69% | 64,89% | 71,88% | 71,88% | 71,08% | 70,25% | 71,18% |

Prameň: ŠÚ SR (nakoľko Eurostat disponuje iba údajmi na úrovni NUTS II)

1. **Zdroje lesného reprodukčného materiálu (LRM)**

Podľa Správy o lesnom hospodárstve v SR za rok 2012 (Zelená správa, MPRV SR, 2013) sa môže na umelú obnovu lesa a zaleso materiálu (lesov a systemaý pochádza alebo bol dopestovaný z uznaných zdrojov LRM. Uznao je mo né lesný porast, výberový strom, semenný sad, klon, zmes klonov alebo multiklonálnu varietu a semenný zdroj (t. j. stromy alebo porasty lesných drevín mimo lesných pozemkov). V SR najroznírenejním zdrojom LRM sú uznané porasty, ktorých výmera má mierne stúpajúcu tendenciu hlavne pri drevinách smrek oby ajny a buk lesný. Po et a výmera ostatných uznaných zdrojov LRM je podobná ako bola v r.2011 (uvádza ju nasledujúca tabueduj:

**Pobet a výmera uznaných zdrojov LRM v SR k 31.12.2012**

|  |  |  |  |  |  |
| --- | --- | --- | --- | --- | --- |
| Drevina | Uznané  porasty | Výberové  stromy | Semenné sady | | Identifikované  zdroje |
| ha | ks | poroj | ha | ha |
| Smrek obyčajný | 16 983 | 339 | 4 | 5,85 |  |
| Jedľa biela | 4 058 | 154 | 1 | 2,3 |  |
| Borovica lesná | 3 262 | 793 | 15 | 31,75 |  |
| Smrekovec opadavý | 1 366 | 940 | 31 | 85,17 |  |
| Duby | 9 212 | 494 | 2 | 3,00 |  |
| Buk lesný | 32 618 | 38 | - | - | 12 |
| Ostatné | 2 056 | 1 784 | 17 | 18,75 | 101 |
| Spolu | 69 555 | 4 542 | 70 | 146,82 | 113 |

*Zdroj: NLC-LVÚ Zvolen, 2013 (in Zelená správa 2013)*

Na uzemí SR je na zachovanie genetických zdrojov lesných drevín zriadených k 31. 12. 2012, 129 génových základní s celkovou výmerou 25 567 ha a 129 semenných porastov s výmerou 668,94 ha.

1. **Lesné cesty**

Nedobudované lesné cesty sťažujú prístup a práce pri obhospodarovaní lesov a rovnako negatívne ovplyvňujú prevenciu a hasenie lesných požiarov. V hospodárskych lesoch sa uvažuje s hustotou lesných ciest 20–25 m.ha-1 a pre ochranné lesy sa odporúča hustota 7–14 m.ha-1 lesných ciest. Celkovo na Slovensku nedostatočné sprístupnenie lesov, výrazne znemožňuje ich trvalo udržateľné obhospodarovanie z pohľadu ekonomického, environmentálneho a sociálneho.

V programovom období 2007–2013 bola prevažná časť verejných zdrojov v lesníctve použitá na výstavbu infraštruktúry—lesných ciest. V roku 2012 hustota sprístupnenia lesov dopravnou sieťou vzrástla oproti predchádzajúcemu roku len nepatrne (o 0,1 m/ha). Celková dĺžka lesnej dopravnej siete bola 40 740 km (Správa o lesnom hospodárstve v Slovenskej republike za rok 2012).

Podpora sprístupňovania lesov na Slovensku neslúži na účel transportu biomasy. Prioritne, sprístupnenie lesnou cestnou sieťou slúži ako preventívne opatrenie (protipožiarna prevencie), resp. zvyšuje konkurencieschopnosť lesného hospodárstva.

Aj napriek podpore výstavby lesných ciest v rámci opatrenia 226 je hustota lesných ciest na Slovensku najnižšia spomedzi porovnateľných lesnícky vyspelých krajín Európy (viď. SWOT analýza PRV 2014-2020). Navyše aj vzhľadom na neukončenie PRV 2007-2013 nie je možné presne vymedziť podporenú dĺžku lesných ciest, ktoré boli budované za účelom protipožiarnej ochrany. Na optimálne sprístupnenie je potrebná hustota lesných ciest v hospodárskych lesoch aspoň 20–25 m.ha-1 a pre ochranné lesy sa odporúča hustota 7–14 m.ha-1 lesných ciest. Hustota lesných ciest kategórie 1L a 2L bez rozdielu ich financovania stúpla od roku 2006 do roku 2013 len o 0,1 m/ha (Správa o LH v SR). Tento zdanlivo malý nárast hustoty predmetných lesných ciest je zapríčinený aj tým, že väčšina podpory v rámci opatrenia 226 z PRV 2007-2013 bola orientovaná na rekonštrukciu  jestvujúcich lesných ciest, ktorých stav neumožňoval ich využitie na účel, kvôli ktorému boli vybudované. V rámci opatrenia 8 je navyše výstavba lesných ciest oprávnená len ako prístup k vybudovaným objektov v rámci tohto opatrenia, čo zabezpečí ich efektívnejšie využívanie a efektívnejšiu prevenciu a ochranu lesných porastov. 2020). Na optimálne sprístupnenie lesov sa uvažuje s hustotou lesných v hospodárskych lesoch 20–25 m.ha-1 a pre ochranné lesy sa odporúča hustota 7–14 m.ha-1 lesných ciest. V rámci opatrenia 8 je výstavba lesných ciest oprávnená len ako prístup k vybudovaným objektov v rámci tohto opatrenia, čo umožní efektívnejšie využívanie týchto objektov a efektívnejšiu prevenciu a ochranu lesných porastov.

1. Kvalita vody

Na základe výsledkov analýz štátneho monitoringu kvality podzemných vôd z SHMÚ (obdobie 1996 - 2011) a monitoringu kvality vody vo vodných zdrojoch vodárenských spoločností (obdobie 2004 - 2011) v rámci celého územia SR vykazovalo 57,42 % hodnotených objektov stabilný trend vývoja obsahu dusičnanov v podzemných vodách a 25,43 % klesajúci trend. Rastúci trend vývoja koncentrácií NO3 bol zaznamenaný len u 17,5 % objektov.

Na základe nameraných hodnôt je možné konštatovať, že v povrchových vodách sú priemerné hodnoty ročnej koncentrácie dusičnanov v SR nižšie ako limit 11,3 mg-N/l (ekvivalent k 50 mg-NO3/l) podľa nitrátovej smernice (smernica Rady: 91/676/EEC) a smernice o pitnej vode (smernica Rady: 98/83/EC). Ročná priemerná koncentrácia dusičnanov v povrchových vodách SR v r. 2011 predstavovala 1,7 mg-N/l (EEA).

Taktiež aj priemerné hodnoty ročnej koncentrácie dusičnanov v podzemných vodách za SR podľa nitrátovej smernice (smernica Rady: 91/676/EEC) a smernice o pitnej vode (smernica Rady: 98/83/EC) sú stále nižšie ako 25 mg/l NO3, ktoré sú považované za nízke a sú klasifikované ako vody vysokej kvality al. vody s nízkym znečistením. Ročná priemerná koncentrácia dusičnanov v podzemných vodách v r. 2011 predstavovala 16,6 mg/l NO3

SR dodržiava záväzné pravidlá a požiadavky na udržanie, resp. zlepšenie ekologického stavu vôd a umožňuje dosiahnutie dobrého stavu podľa Rámcovej smernice o vode (Smernica 2000/60/ES európskeho parlamentu a Rady z 23. Októbra 2000).

1. RIS3 vypracovalo Ministerstvo hospodárstva SR v spolupráci s Ministerstvom školstva, vedy, výskumu a športu SR. Na jej príprave sa spolupodieľal aj Úrad vlády SR a ďalšie inštitúcie zo sektorov podnikateľského, akademického a výskumného. [↑](#footnote-ref-1)